大陈岛

大陳島（台州话：Da Jin Tau；上海閒話：Da Zen tau），行政浪向隶属于中国浙江省台州市椒江区大陈镇，搿个场化勒垃椒江域区东南52公里个东海海浪。

大陈岛由“上大陈岛”（面积7平方公里）帮“下大陈岛”（面积4.89平方公里）组成，侪属于台州列岛。下大陈岛亦是大陈镇个驻在地。岛上森林覆盖率达50~60%，是省级海上森林公园。

 历史 

1954年5月7号到9号，中华民国总统蒋介石搭蒋经国咾国防部长俞大维等人一淘，到上下大陈岛搭南麂岛巡视防务，慰问国军，是蒋介石阿末一趟回浙江。

1955年1月份，中国人民解放军攻打一江山岛，国军勒垃一江山岛战役战败，大陈岛弗好防守哉。2月份，中华民国政府担大陈岛丄个2.8万個老百姓（包括上下大陈岛、渔山列岛搭南麂列岛咾啥个）全撤退到台湾，第眼老百姓畀中华民国政府安置垃台湾各个地方，史称“大陈义胞”。

1956年1月份，伊辰光共青团中央书记处第一书记胡耀邦提出“组成志愿垦荒队，开发建设大陈岛”。当年1月31号，头一批227名小倌跑到大陈岛丄垦荒，到1960年一拢总有得467名垦荒队员。2013年1月6号，胡耀邦铜像勒垃大陈岛丄揭幕。

 参考 

 另见 
舟山群岛
渔山列岛
一江山岛
台州列岛

Category:浙江个岛
Category:台州